Document ID: 32006D0289

KOMISIJAS LĒMUMS
(2006. gada 12. aprīlis),
ar kuru groza Komisijas Lēmumu 1999/659/EK, ar ko nosaka Eiropas Lauksaimniecības virzības un garantiju fonda Garantiju nodaļas lauku attīstības pasākumu asignējumu paredzamo sadalījumu dalībvalstīm laikposmā no 2000. līdz 2006. gadam
(izziņots ar dokumenta numuru K(2006) 1542)
(Autentiski ir tikai teksti dāņu, holandiešu, angļu, somu, franču, vācu, grieķu, itāļu, portugāļu, spāņu un zviedru valodā)
(Dokuments attiecas uz EEZ)
(2006/289/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1257/1999 par Eiropas Lauksaimniecības virzības un garantiju fonda (ELVGF) atbalstu lauku attīstībai (1) un jo īpaši tās 46. panta 2. punktu,
tā kā:
(1)
Ar Lēmumu 1999/659/EK (2) Komisija noteica dalībvalstu sākotnējos asignējumus lauku attīstības pasākumiem, ko daļēji finansē ELVGF Garantiju nodaļa laikposmā no 2000. līdz 2006. gadam.
(2)
Lēmuma 1999/659/EK 1. panta trešajā daļā noteikts maksimālais daudzums, ko var piešķirt no ELVGF laikposmā no 2006. gada 16. oktobra līdz 31. decembrim. Ņemot vērā pārejas pasākumus, kas ietverti 39. panta 1. punktā Padomes 2005. gada 21. jūnija Regulā (EK) Nr. 1290/2005 par kopējās lauksaimniecības politikas finansēšanu (3) minētais noteikums vairs nav piemērojams.
(3)
Saskaņā ar Regulas (EK) Nr. 1257/1999 46. panta 3. punktu sākotnējo sadali koriģē, pamatojoties uz faktiskajiem izdevumiem un pārskatītajām izdevumu prognozēm, ko iesniegušas dalībvalstis, ievērojot programmas mērķus.
(4)
Saskaņā ar 57. panta 2. punktu Komisijas 2004. gada 29. aprīļa Regulā (EK) Nr. 817/2004, ar ko paredz sīki izstrādātus piemērošanas noteikumus Padomes Regulai (EK) Nr. 1257/1999 par Eiropas Lauksaimniecības virzības un garantiju fonda (ELVGF) atbalstu lauku attīstībai (4), Komisija divu mēnešu laikā no budžeta pieņemšanas dienas attiecīgajam finanšu gadam pielāgo sākotnējos asignējumus katrai dalībvalstij, kas noteikti ar Lēmumu 1999/659/EK.
(5)
Koriģējot sākotnējos asignējumus, jāņem vērā dalībvalstu finanšu plānu izpilde no 2000. līdz 2005. gadam un pārskatītās prognozes 2006. gadam, kas iesniegtas līdz 2005. gada 1. oktobrim. Ņemot vērā Komisijas Regulas (EK) Nr. 817/2004 55. panta 1. punkta b) apakšpunkta noteikumus, 2006. gada izdevumu prognoze rāda, ka daļa no 2006. gada budžeta apropriējumiem paliks neizmantota. Atbilstīgi Regulas (EK) Nr. 1257/1999 46. panta 3. punktam Komisija pārdalīs neizlietotos līdzekļus dalībvalstīm, kuras paredzējušas pilnībā izlietot finanšu piešķīrumus 2000.-2006. gada plānošanas periodam, ņemot vērā Lēmumā 1999/659/EK ietvertā sākotnējo asignējumu sadales principu.
(6)
Padomes 2003. gada 29. septembra Regulā (EK) Nr. 1782/2003, ar ko izveido kopīgus tiešā atbalsta shēmu noteikumus saskaņā ar kopējo lauksaimniecības politiku un izveido dažas atbalsta shēmas lauksaimniekiem, un groza Regulas (EEK) Nr. 2019/93, (EK) Nr. 1452/2001, (EK) Nr. 1453/2001, (EK) Nr. 1454/2001, (EK) Nr. 1868/94, (EK) Nr. 1251/1999, (EK) Nr. 1254/1999, (EK) Nr. 1673/2000, (EEK) Nr. 2358/71 un (EK) Nr. 2529/2001 (5), paredzēts, ka summa, ko radījusi modulācija, ir pieejama papildu Kopienas atbalsta veidā pasākumiem atbilstīgi lauku attīstības programmas izstrādei, ko saskaņā ar Regulu (EK) Nr. 1257/1999 finansē no ELVGF Garantiju nodaļas.
(7)
Ar Komisijas 2005. gada 19. decembra Lēmumu K(2005) 5314 (6), summas, kas iegūtas no modulācijas atbilstīgi Regulas (EK) Nr. 1782/2003 10. panta 1. punktam, ir piešķirtas dalībvalstīm. Minētie asignējumi ir pievienojami dalībvalstu 2006. budžeta gada asignējumiem, kā noteikts ar Lēmumu 1999/659/EK.
(8)
Tādēļ attiecīgi jāgroza Lēmums 1999/659/EK,
IR PIEŅĒMUSI ŠO LĒMUMU.
1. pants
Lēmumu 1999/659/EK groza šādi:
a)
lēmuma 1. panta trešo daļu svītro;
b)
pielikumu aizstāj ar šā lēmuma pielikuma tekstu.
2. pants
Šis lēmums ir adresēts Beļģijas Karalistei, Dānijas Karalistei, Vācijas Federatīvajai Republikai, Grieķijas Republikai, Spānijas Karalistei, Francijas Republikai, Īrijai, Itālijas Republikai, Luksemburgas Lielhercogistei, Nīderlandes Karalistei, Austrijas Republikai, Portugāles Republikai, Somijas Republikai, Zviedrijas Karalistei un Lielbritānijas un Ziemeļīrijas Apvienotajai Karalistei.
Briselē, 2006. gada 12. aprīlī

Labels: 18
15
19